412 §
Lausunto käräjäoikeusverkoston kehittämistä koskevasta mietinnöstä

Oikeusministeriö on pyytänyt muun muassa Anjalankosken kaupungin lausuntoa käräjäoikeusverkoston kehittämistä koskevasta oikeusministeriön työryhmän mietinnöstä.

Käräjäoikeuksia on nyt 54 ja mietinnön mukaan käräjäoikeuksien määrä on tarkoitus vähentää 25:een.

Kymenlaaksossa toimivat tällä hetkellä Kouvolan ja Kotkan käräjäoikeudet. Kouvolan käräjäoikeuteen kuuluvat Anjalankoski, Elimäki, Iitti, Jaala, Kouvola, Kuusankoski ja Valkeala. Kotkan käräjäoikeuteen kuuluvat Hamina, Kotka, Miehikkälä ja Virolahti.

Kotkan käräjäoikeuteen on kuulunut Haminan sivukanslia, jossa on myös ollut erillinen istuntopaikka. Lisäksi erilliset istuntopaikat ovat olleet Anjalankoskella, Elimäellä ja Kuusankoskella. Tosiasiassa ainakaan Anjalankoskella istuntoja ei ole pidetty enää vuosiin.

Mietinnössä ehdotetaan perustettavaksi Kymenlaakson alueelle Kouvolan käräjäoikeus, jonka pääkanslia on Kouvolassa ja sivukanslia Kotkassa. Haminan sivukanslia ja erilliset istuntopaikat esitetään lakkautettavaksi.

Ehdotetun ratkaisun voidaan katsoa vahvistavan Kouvolan asemaa oikeuslaitoksen toimialalla.

(Valmistelija kaupunginlakimies Heikki Koso, p. 7841 250, 0400 637 503)

Hallintojohtaja:

Ehdotan,

että Anjalankosken kaupungilla ei ole huomauttamista mietinnön johdosta.

Kaupunginhallitus
hyväksyi hallintojohtajan ehdotuksen.

Ote	oikeusministeriö